อรเณศ ดีคาบาเลส

อรเณศ ดีคาบาเลส (เกิด 6 กันยายน พ.ศ. 2537) ชื่อเล่น ริชชี่ เป็นนักแสดง นางแบบ นักแบดมินตันชาวไทย มีผลงานเรื่องแรกคือภาพยนตร์ คู่กรรม รับบทเป็น "อังศุมาลิน" แสดงคู่กับณเดชน์ คูกิมิยะ เข้าสู่วงการบันเทิงจากการทาบทามของศุภชัย ศรีวิจิตร

ประวัติ 
อรเณศ ดีคาบาเลส เกิดวันอังคารที่ 6 กันยายน พ.ศ. 2537 มีภูมิลำเนาอยู่ที่จังหวัดเชียงใหม่ นับถือศาสนาคริสต์นิกายโปรเตสแตนต์ เป็นบุตรของอัลเบิร์ตโต ดีคาบาเลส มีเชื้อสายไทย, ฟิลิปปินส์, สวิตเซอร์แลนด์, อังกฤษ และสเปน ส่วนมารดาชื่อชฎาพร ไชยกอ เป็นชาวไทยเชื้อสายจีน ต่อมาออกมาว่ามีเชื้อสายลาหู่  

มีชื่อเดิมว่า "อมราวดี" ต่อมาเมื่อสู่เข้าวงการบันเทิงจึงเปลี่ยนชื่อเป็น "อรเณศ" ส่วนนามสกุล "ดี คาบาเลส" นั้น ดี (D) มาจากนามสกุลของย่า คือ โทณะวณิก (Donavanik) ส่วน คาบาเลส เป็นนามสกุลของปู่ บิดาจึงนำมารวมกันเป็น ดีคาบาเลส มีพี่น้องทั้งหมด 3 คน อรเณศเป็นคนกลาง มีพี่สาวชื่อ อนงค์นาถ ดีคาบาเลส และน้องชายชื่อ กฤษฎา ไชยกอ นอกจากนี้ เธอยังมีลูกพี่ลูกน้องชื่อวิภาวี ดีคาบาเลส ซึ่งเป็นนักกีฬาจักรยานทีมชาติไทย

เธอเข้ารับการศึกษาระดับชั้นอนุบาลถึงประถมศึกษาตอนปลายจากโรงเรียนพระหฤทัย เชียงใหม่, ระดับชั้นมัธยมศึกษาปีที่ 1-4 ที่โรงเรียนเรยีนาเชลีวิทยาลัย, ระดับชั้นมัธยมศึกษาปีที่ 5-6 ที่โรงเรียนวารีเชียงใหม่ สายวิทย์-คณิต และระดับอุดมศึกษา คณะวิทยาศาสตร์การกีฬา จุฬาลงกรณ์มหาวิทยาลัย

ปัจจุบันกำลังคบหากับ ก็อต อิทธิพัทธ์ ฐานิตย์ โดยพบรักจากการแสดงละคร ซ่อนเงารัก ซึ่งทั้งสองรับบทพระนางร่วมกัน

การทำงาน

นักกีฬาแบดมินตัน 
อรเณศ ดีคาบาเลส เริ่มมีความสนใจแบดมินตันอย่างจริงจังขณะอายุได้ 5 ปี โดยมีพ่อของเธอ ซึ่งเป็นโค้ชแบดมินตันทีมจังหวัดเป็นผู้ฝึกสอน ครั้นเมื่ออายุ 8-9 ปี เธอก็ได้รับการฝึกสอนโดย จางลี่ ซึ่งเป็นผู้ฝึกสอนเชื้อสายจีน และหลังจากนั้น อรเณศก็ได้รับการฝึกสอนจากโค้ชเฉียว ซึ่งเป็นแชมป์โลกประเภทชายคู่ทำหน้าที่เป็นผู้ฝึกสอน

เมื่ออายุ 9 ปี อรเณศ ดีคาบาเลส ยังเคยเล่นแบดมินตันกับรัชนก อินทนนท์ มาแล้วครั้งหนึ่ง รวมถึงเธอยังมีนักแบดมินตันที่ชื่นชอบและเป็นต้นแบบคือ ซู หลิน

นอกจากนี้ อรเณศได้เป็นนักกีฬาแบดมินตัน กีฬาเยาวชนภาค มีผลงานโดดเด่นคว้ารางวัลชนะเลิศหญิงเดี่ยวภาคเหนือ รุ่นอายุไม่เกิน 18 ปี และใน พ.ศ. 2556 เธอได้จับคู่กับสาวิตรี อมิตรพ่าย ซึ่งเป็นนักกีฬาแบดมินตันทีมชาติไทย เข้าแข่งขันรายการซียูโอเพน 2013 ที่จัดขึ้น ณ จุฬาลงกรณ์มหาวิทยาลัย

ปี พ.ศ. 2560 เธอได้ลงแข่งขันรายการ Astec Chiangmai Badminton Sawasdee Cup 2017 รายการแข่งขันแบดมินตันนานาชาติที่จัดขึ้นที่จังหวัดเชียงใหม่ ซึ่งเป็นการลงสนามแข่งขันรายการใหญ่ในรอบ 5 ปี เธอได้จับคู่กับอนงค์นาถ ดีคาบาเลส พี่สาวของเธอ โดยทั้งคู่ได้ลงแข่งขันในประเภทหญิงคู่ รุ่นอายุ 20-24 ปี ผลการแข่งขันทั้งคู่ชนะเลิศคว้าเหรียญทองมาครองได้สำเร็จ

ปี พ.ศ. 2562 ริชชี่ได้ลงแข่งขันรายการ Astec Chiangmai Badminton Sawasdee Cup 2019 ผลการแข่งขันริชชี่คว้าเหรียญทองประเภทหญิงเดี่ยวรุ่นอายุ 25-29 ปีและเหรียญเงินประเภทหญิงคู่รุ่นอายุ 25-29 ปี และต้นปี 2563 ที่ผ่านมาริชชี่ได้ทำการลงแข่งขันแบดมินตันในงานกีฬามหาวิทยาลัยแห่งชาติครั้งที่ 47 รวมกับทีมกีฬามหาวิทยาลัยรามคำแหง ซึ่งผลการแข่งขันประเภททีมหญิงสามารถคว้าเหรียญทองมาได้สำเร็จ

นักแสดง 
เมื่อปี พ.ศ. 2554 ก่อนเข้าสู่วงการบันเทิงเคยประกวดมิสทีนไทยแลนด์ ผ่านเข้าสู่รอบสุดท้ายแต่ได้ถอนตัวออกจากการประกวดเนื่องจากติดภารกิจการแข่งขันกีฬาเยาวชนแห่งชาติ ต่อมาศุภชัย ศรีวิจิตร หนีวิกฤตอุทุกภัยน้ำท่วมจากกรุงเทพไปเชียงใหม่ และพบอรเณศขณะกำลังซ้อมแบดมินตันอยู่ที่มหาวิทยาลัยเชียงใหม่ จึงติดต่อให้มาแคสติ้งเรื่อง คู่กรรม ของค่ายเอ็ม เทอร์ตี้ไนน์ เมื่อเรียนอยู่ชั้นมัธยมศึกษาปีที่ 6 จากนั้นอรเณศและมารดาก็มาหาศุภชัยที่บ้านแล้วได้พบกับ เรียว กิตติกร เลียวศิริกุล ซึ่งเป็นผู้กำกับไม่นานก็ติดต่อกลับมาบอกให้มาเวิร์กช็อป จนผ่านการคัดเลือกได้แสดงนำร่วมกับณเดชน์ คูกิมิยะ ในบท อังศุมาลิน จากนั้นจึงได้เข้ามาเซ็นสัญญาเป็นนักแสดงในสังกัด ช่อง 3 เมื่อราวปี พ.ศ. 2556-57 โดยละครเรื่องแรกของ อรเณศ คือเรื่อง สวยร้ายสายลับ โดยแสดงเป็น ผู้กองเมษา คู่กับ บอม ธนิน มนูญศิลป์ เมื่อปี พ.ศ. 2557 ส่วนละครเรื่องสุดท้ายของ อรเณศ ในฐานะนักแสดงในสังกัด ช่อง 3 คือเรื่อง ซ่อนเงารัก โดยแสดงคู่กับ ก็อต อิทธิพัทธ์ ฐานิตย์ เมื่อปี พ.ศ. 2563 โดยแสดงในตอนที่ 1-8 ก่อนเกิดอุบัติเหตุไฟไหม้และทำศัลยกรรม โดยมี ศดานันท์ บาเล็นซิเอก้า มารับช่วงต่อเป็น ขวัญเอย/ขวัญมา หลังทำศัลยกรรมและแสดงจนจบเรื่อง

ผลงาน

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

|2557
| align="center" | สวยร้ายสายลับ || align="center" | ร.ต.อ. เมษา
|-
|2559
| align="center" | กุหลาบตัดเพชร || align="center" | เสาวนุช
|-
| rowspan="2" |2562
| align="center" | หน่วยลับสลับเลิฟ || align="center" | รัญชิดา (ปูเป้)
|-
| align="center" | กรงกรรม || align="center" | เพียงเพ็ญ ศรีฆะมัง​
|-
| rowspan="2" | 2563
| align="center" | ซ่อนเงารัก ||align="center"| ขวัญเอย / ขวัญมา (รับบทฝาแฝด)
|-
|align="center"| ดวงแบบนี้ไม่มีจู๋
|align="center"|  มีนา
|-
|}

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน 31

|2563
| align="center" | ขอเกิดใหม่ใกล้ๆ เธอ || align="center" | อัยย์รดา
|-
|2564
| align="center" | พระจันทร์แดง || align="center" | ปาริชาต ชัยบุรี
|-
| rowspan="1" |2565
| align="center" | สิเน่หาส่าหรี || align="center" | นิลปัทม์ นารากุล
|-
| rowspan="1" |2566
| align="center" | สุภาพบุรุษสุดซอย || align="center" | กิ่ง (รับเชิญ)
|-
| rowspan="1" |2567
| align="center" | กลิ่นมาลี || align="center" | มาลี / มาลัย (รับบทฝาแฝด)
|-
|}

 ละครโทรทัศน์ทั้งหมดด้านล่างนี้ออกอากาศทาง AIS Play

|2566
|align="center"| สัญญาบานปลาย
|align="center"| 
|}

 ละครโทรทัศน์ทั้งหมดด้านล่างนี้ออกอากาศทางแอมะซอนไพรม์วิดีโอ

|2566
| align="center" | Curse Code แช่งชักหักกระดูก || align="center" | กฤติยา
|}

ภาพยนตร์ 

| rowspan = "1" align = "center"| 2556 ||align="center"| คู่กรรม ||align="center"| อังศุมาลิน ชลาสินธุ์ (ฮิเดโกะ)
|}

รางวัล 
 นางเอกดาวรุ่งหญิงขวัญมหาชน Maya Awards 2020 (2563)
รางวัลสาวปังแห่งปี KAZZ AWARDS 2021
รางวัล Popular Couple Of The Year  KAZZ AWARDS 2021
นักแสดงนำหญิงยอดนิยม 泰国头条新闻 Thailand Headlines

มิวสิกวิดีโอ 
 เพลง อังศุมาลิน ศิลปิน ณเดชน์ คูกิมิยะ (เพลงประกอบภาพยนตร์ คู่กรรม) (2556)
 เพลง ฉันจะดูแลเธอ ศิลปิน ธนิน มนูญศิลป์ (เพลงประกอบละคร สวยร้ายสายลับ) (2557)
 เพลง เซตแล้วตบ ศิลปิน ดาราช่อง 3 (2560)
เพลง นิสัยไม่ดี ศิลปิน ลิเดีย ศรัณย์รัชต์ (2563)

อ้างอิง

แหล่งข้อมูลอื่น 
 “ริชชี่” จากนักกีฬา มาเป็น “อังศุมาลิน” - ดาวต่างมุม บทสัมภาษณ์โดย หนังสือพิมพ์เดลินิวส์
 เปิดมุมมอง'อังศุมาลิน'คนล่าสุด'ริชชี่'  บทสัมภาษณ์โดย หนังสือพิมพ์คมชัดลึก

บุคคลจากจังหวัดเชียงใหม่
ชาวไทยเชื้อสายฟิลิปปินส์
ชาวไทยเชื้อสายจีน
ชาวไทยเชื้อสายสวิส
ชาวไทยเชื้อสายอังกฤษ
ชาวไทยเชื้อสายสเปน
ชาวไทยเชื้อสายลาหู่
คริสต์ศาสนิกชนนิกายโปรเตสแตนต์ชาวไทย
นักแบดมินตันชาวไทย
นักแสดงชาวไทย
บุคคลจากโรงเรียนเรยีนาเชลีวิทยาลัย
นิสิตเก่าคณะวิทยาศาสตร์การกีฬา จุฬาลงกรณ์มหาวิทยาลัย